bg ru ru hbs_cyr ru kk ky ky ky ru ky ru ky ky ky ky ky ky ky ky ky ky ky ru ky ky ky ky ky ru ky ru ky ky ky ky ky ky ky ru ky ru ru ky ky ru ru ky ky ky ky ky ru kk ky ky ky ky ru ru en ky be ru ru ru ru ru ru ru bg ru ru ru ru ru ru ru ru ru ru ru ru ru ru
- Силер, кыз-келиндер, палоо жасаганда 30-40 мүнөттө эле арыдан-бери даярдай саласыңар. А менин палоомду көпкө күтүш керек, кеминде 1,5-2 саат. Палоонун даамдуу даярдалышына эки себеп болот. Биринчиси - пиязды майга кууруп, анан этти салып кошо кууруп, андан кийин сабизди кууруп, анан сарымсакты майдалап туурап кошобуз. Күрүчтүн суусун мен, силер куйгандагыдан эки эсе көп куям, б.а. бир чыны күрүчкө эки чыныдан ашыгыраак суу. Күрүчтүн суусунун көп болушу сууну коюу шорпого айлантып, этти бөтөнчө даамына чыгарат. Шорпо коюу тарткыча бир сааттай кайнатылат. Ошондон кийин бир чыны күрүчкө эки чыны суу куюлуп, орточо от менен бышырылат. Андан кийин күрүчтүн үстүн таптап туруп, ичке таякчалар менен ашыкча буусу чыгып кеткидей чукулап туруш керек.
Күрүчтүн биздеги Ак-Турпак же болбосо Баткен күрүчү жакшы. Бир кило күрүчкө 6 баш сарымсактын тышкы начар жерин алып салып, тазаланган кабыгы менен сөңгөгүн ылдый, башын өйдө каратып кошо кайнатам. Буга мурч, ачуу калемпир, анан зире кошомун. Күрүчтү демдээр алдында казандын түбүндө суусу калбаш керек. Мына ушул учурда казанга кулак төшөп, казандын "симфониясын" угуш керек. Эгерде шылдыр-шылдыр үн угулуп турса, анда демдөөгө али эрте. Эгерде казан ичи тымып үн чыкпай калса, анда суусу бууланды же күрүч өзүнө сиңирип алды дегенди билдирет. Анда отту азайтып, демдей берүүгө болот. Отту азайтып, 40 мүнөттөй кармайбыз. Демдегенде казанды аябай думбалап жаап, отту өчүргөндөн кийин да кеминде он мүнөттөй кармаш керек. Мына эми, элде жок палоо даяр! Тамагыңыз таттуу болсун!
"Аялым жаман сапатын дагы эле жашырат"
- "Кыз кезинде баары жакшы, жаман катын кайдан чыгат?" дегенди кандай түшүнөсүз? Сиздин аялыңыз да кыз кезинде жакшы беле?
- Замандын, жашынын, турмуш-шарттын өзгөрүшү менен аялдын мүнөзү да өзгөрүшү мүмкүн. Турмушка чыккандан кийин башка үй-бүлөгө барат да. Бул макал ошондон чыкса керек. Таанышып жүргөндө баары жаман сапаттарын жашырып, болушунча жакшы көрүнгөнгө аракет кылат. Анан чогуу жашаганда баары четинен чыга баштайт. А менин келинчегимде өзгөрүү деле болгон жок. Жашаганыбызга 30 жыл болду же дагы эле жаман сапаттарын жашырып жүрөбү, билбейм.
- Майрамдарда жубай­ыңызга сюрприздерди кыласызбы?
- 92 жашка чыккан апам бар, ага, жубайыма жана кызыма алардын майрамында сөзсүз сюрприз жасаганга аракет кылам. Ал күнү эч кимге айтпай эле өзүм ашканага кирип казан-кебап же пирожок (картөшкө менен этти кызартып кууруп, картөшкө четине тизилген тамак) жасап берем. Себеби ушул эки тамакты катыра жасайм.
Токтайым ҮМӨТАЛИЕВА, укук коргоочу:
"Бир топ саясатчылардын мурдун жармакмын"
- 8-март күнү жолдо­шуңуз белек бербей койсо кандай акыбалда болосуз?
- Андай белек бербей койгон учур боло элек. Бербей койсо, албетте, ыңгайсыз акыбалда болосуң да. Мен ачык айтканда көбүнчө материалдык түрдө эле белек алганды жакшы көрөм. Себеби менин "Айданек" деген балам бар да. Анан жолдошум да аны түшүнүп, ошол гезитке материалдык жардам берип турат. Ал эми 8-март күнү кыздарым менен биз үй да жыйнабайбыз, кала берсе чай кайнаткандан бери жолдошум жасайт. Үч жыл мурун 8-мартта апам каза болуп калды, атам болсо 1-майда каза болгон эле. Ошентип бул майрам күндөрү мен аларды эскерүү күнү катары өткөрөм. Кээде "Атам менен апам мени майрам күндөрү ичпесин деп ушул күнү каза болушкан окшойт" деп тамашалап калам.
- Эркек болгондо кандай эркек болмоксуз?
- Мен өзүм куулук-шумдукту жаман көргөн ачык адаммын. Эркек болуп жаралсам, балким, бир топ саясатчылардын мурдун жармакмын. Себеби азыркы абалды карап отуруп уяласың. Элдин кызыкчылыгын ойлогон эрлер жок. Мен ошондой эр болгонго аракет кылмакмын.
"Эки тажаал аял менен жашаганга тозок да бейиш"
Эки арбак тозоктун алдында бирин-бири "сен кирчи" деп түртүп турат. Анан экөөсүнөн Кудай сурак ала баштаганда бирөөсү айтат:
- О Кудай, мен өмүр бою тажаал аял менен жашадым, жок дегенде өлгөндө жыргалчылык берчи, - деп. Кудай ага бору ооруп кетип, бейишке которуп коет. Аны уккан экинчиси:
- О Жараткан, мен бир эмес эки тажаал аял менен жашадым, өлгөндө мен дагы тынч жашайынчы?
- Эки тажаал аял менен жашап чыдаган болсоң, анда сага тозок деле бейиштей эле болот, кире бер, - деген экен Кудай.
Абдырахман Мамбеталиев, ЖК депутаты:
"Ойгонсом да, уктап атсам да дайыма эркекмин"
Акыркы окуган китеби - Кеңеш Жусуповдун "Жан шерик" топтому
Балачак дегенде биринчи эсине эмне келет? - "Алайдын асман тиреген зоолору, көк-жашыл чөпкө томолонуп ойногонубуз эсиме келет. Суу кечкенибиз, кышында ошол суу тоңуп, муз болуп калат, муздун үстү менен сабактан келчүбүз".
Жердешчилик оорусу барбы? - "Албетте, туулган жеримди унутпашым керек, бирок негизги карманганым, самаганым кыргыз элинин биримдиги".
Кайсы тамакты катыра жасайт? - "Палоону Өзгөндүн же Баткендин, Ак-Турпактын күрүчү менен катыра басат. Жакындары анын колу менен жасалган куурдакты күтүшөт. 8-мартта ушул эки тамактын бирөөсүн жасап берем деп даярданып турган чагы".
Кайсыл жактан кийинет? - "Кээде чет өлкөдөн ала келет, бул жактан дүкөндөрдөн алат. Өзү базарга барбайт. Айрым учурларда жубайы базардан кийим алып келип берет".
Кайсы ичимдикти жакшы көрөт? - "Кымыз, майрамдарда арактан татып коет".
Мас болгондо тилден кетеби же буттанбы? - "Кызуу болуп калганда тилимден да, бутумдан да кетпейм. Болгону шайыр болуп калам".
Тамеки тартабы? - "Тартпайм".
Көп кайталаган сөзү? - "Оозуңдан чыкканга чейин сөз сенин кулуң, чыккандан кийин сен анын кулусуң".
Канча душманы бар? - "Билбейм".
Канча досу бар? - "Аз эле".
Канча карызы бар? - "Азыр ойлоноюнчу, ммм… Кудайга шүгүр, карызым жок экен".
Эртең менен ойгонсоңуз аял болуп калсаңыз, сиздин биринчи реакцияңыз? - "Мен эч качан аял болбойм, ойгонсом да, уктап атсам да дайыма эркекмин".
Гүлниза БЕЙШЕНБАЕВА, ЖК депутаты:
"Таң атканча отура беребизби?"
Бишкектен Лондонго түндө учуп бараткан самолетто учкуч залга чыгып:
- Самолеттун үчүнчү мотору бузулуп калды, азыр эки мотор иштеп атат, Лондонго эки саат кечигүү менен барабыз, - деп кабинага кирип кетет.
Жарым сааттан кийин учкуч кайра чыгып:
- Самолеттун экинчи мотору да бузулуп калды, азыр бир эле мотор иштеп атат. Лондонго дагы бир саат кечигүү менен барабыз, - деп кабинага кирейин деп атса, арттан бирөө кыйкырып:
- Эгер үчүнчү мотор да бузулуп калса анда таң аткыча олтура беребизби? - дептир.
Нарынбек МОЛДОБАЕВ, ЖК депутаты:
"Жакшы аял - суу жылан"
- Жаңжалдын себепчиси сиз болгон учурда кантип кечирим сурайсыз?
- Аялдардын баары эле белек менен көңүлү көтөрүлөт. Белектин көлөмү жасаган күнөөгө жараша болот. Чоң күнөө болсо чоң белек, анчалык чоң эмес болсо кичинерээк белек менен жазса болот. Мен ошентип кечирим сурайм.
- Мен аялдар тууралуу үч ой толгоом бар. Биринчиси - аялзат өзүнүн алсыздыгы менен эр жүрөк эркектерди эчак эле багындырып алган. Экинчиси - ар бир эркек үчүн эки гана аял ардактуу, бирөө анын энеси, экинчиси жубайы. Үчүнчү ой толгоо - жакшы аялга үйлөнүү бул бир капкара чаар жыландардын үстүнөн бир суу жыланды алып чыгуу. Чакпай турган жыланды. Көп эркектер адашып кара чаар жыланды алып чыгып алышат да. Жакшы аял - суу жылан, жаман аял - кара чаар жылан.
about | A Free CSS Template by RamblingSoul